ንዝብሉ ሕቶታት ፈጠራዊ ምላሽ ምርካብ ደስ ይብለኒ" ትብል። እዚ ሞያ ከም ብዋዛ ከም ዝኣተወቶ እያ ትዛረብ። ኤውሮጳውያን 'ናይ ሙውታት መዓልቲ' ኢሎም ኣብ ዘኽብሩዎ መዓልቲ 'ንኮስቲዩም ፓርቲ' ንክትሳተፍ ብ31 ጥቅምቲ 2019 ተዓዲማ ክትከይድ ከላ፡ ቤተልሄም ንርእሳ ቀይራ 'ባትማን' ኣብ ዝተብሃለ ፊልሚ ዘሎ ሕማቕ ገጸ ባህሪ 'ዘ ጆከር' ተመሲላ ተረኺባ። ኣብቲ ምድላው ዝረኣዩዋ ድማ ንክእለታ ንኢዶም ኣተባቢዖምዋ። እዚ እቲ ሞያ ንክትደፍኣሉ መተባብዒ ኮይኑዋ እዩ። ምንጪ ስእሊ, left: Bethlehem Abebe/ right: Dawit Asfaw መግለጺ ስእሊ, ማሌፊሸንት "ዘ ጆከር ምስ ሰራሕኩ ድሕሪኡ ክሰርሖም ብዛዕባ ዝኽእል ገጸ ባህሪያት ብዝርዝር ኣውጺአ። ናይ ባዕለይ ስቱዲዮ ከፊተ ክሰርሖም ተመንየ" ዝበለት ቤተልሄም ነዚ ጥራሕ ዝኸውን እኹል ግዜ ግን ከምዘይብላ ትገልጽ። ለበዳ ኮሮናቫይረስ መጺኡ ሰባት ካብ ገዝኦም ከይወጽኡ መምርሒ ምስተመሓላለፈ ግን፡ ነዚ ዝኸውን ግዜ ከም ዝረኸበት ትዛረብ። ምንጪ ስእሊ, Bethlehem Abebe መግለጺ ስእሊ, ጸጋም: (ሊድያ አበበ) ናይ ቀደም ማይክል ጃክሰን የማን፣ (ቤትልሔም አበበ) ማይክል ጃክሰን ሎሚ "ስድራይ በዚ ሕጉሳት ስለ ዝኾኑ የትብዑኒ እዮም። መጀመርታ ሕክምና ከጽንዕ እዮም ዝደልዩ ነይሮም። ኣነ ግን ኣርት ይፈቱ ስለ ዝነበርኩ ስነ ህንጻ መሪጸ። 'ኣርክቴክቸር'ን ኣርትን ኩሎም ጥበብ እዮም። ዕድለኛ እየ" ኢላ። ብምኽንያት ኮሮናቫይረስ ኣብ ኢትዮጵያ'ውን ላዕለዎት ትካላት ትምህርቲ ተዓጽዮም ስለ ዘለው፡ ተመሃሪት 4ይ ዓመት ዩኒቨርሲቲ ጅማ ዝኾነት ንኡሽቶ ሓፍታ ከም ዝተሓጋገዛ እያ ትዛረብ። "ንኡሽቶ ሓፍተይ ንዓይ ንክትሕግዝ ለይቲ ከይተረፈ ትትስእ። ናይ ንጉሆ ብርሃን ንስእሊ ጽብቕቲ እያ። ስለዚ ለይቲ ዝሰራሕኹዎ ንክትስእለኒ ንሓፍተይ ብዙሕ ግዜ እየ ካብ ድቃስ ዘተስኣ። ሓሓሊፉ ንዓኣ'ውን ናብ ገለ ገጸ ባህርያት ይቕይራ እየ"። ምንጪ ስእሊ, Bethlehem Abebe መግለጺ ስእሊ, ቤተልሄም ስፖክ ኮይና ምስ ወለዳ ቤተልሄም ክትሰርሖም ካብ ዝሓሰበቶም 35 ገጸ ባህርያት፡ ኣብ ውሽጢ ሓደ ወርሒ ነቶም 10 ሰሪሓ ከም ዝወድአት ትዛረብ። "ኣብዚ ሰዓት ከም ድላየይ ካብ ገዛ ወጺአ እቲ ዝድለዮ ኣቕሓ ክረክብ ኣይኽእልን። ግን ድማ በቶም ዘለውኒ ናውታት ክሰርሖም ዝደሊ ገጸ ባህርያት ይሰርሕ ኣለኹ"። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
